text: Община Павел баня отбеляза своя празник
  – 09.09.2017Публикувано в: Актуално1, Стара Загора
  Архиерейска Света литургия по повод празника на община Павел баня и храмовия празник на църквата "Св. Рождество Богородично" отслужи Негово Високопреосвещенство Старозагорският митрополит Киприан, който заедно със свещенослужители от епархията поведе литийното шествие.
  Заместник областният управител на област Стара Загора Петя Чакърова поднесе поздравителен адрес от името на г-жа Гергана Микова, областен управител на област Стара Загора. Тържеството уважиха проф. Иван Върляков – изпълнителен директор на РАО "Тракия", кметът на община Мъглиж Господин Господинов, кметът на община Първомай Ангел Папазов и заместник-кметът на община Гълъбово Димитър Василев. В 20:00 ч. на площад "Освобождение" за гражданите и гостите на Павел баня ще пее певицата Силвия Кацарова.